Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 3. számú melléklet a 30/2004. (IV. 26.) ESZCSM rendelethez
Paragraph Index: 1665

b) Feltétel nélkül elismerésre kerül a tagállam által a tagállami állampolgár részére a következõ idõpontok elõtt kiállított szakfogorvosi oklevél - 2004. május 1. a Cseh Köztársaság, Észtország, Ciprus, Lettország, Litvánia, Málta, Lengyelország, Szlovénia, Szlovákia esetében, - 2002. június 1. Svájc esetében, - 1999. január 1. Ausztria esetében, - 1995. május 1. Lichtenstein esetében, - 1994. január 1. Izland, Norvégia, Finnország és Svédország esetében, - 1991. január 1. Spanyolország esetében, - 1986. január 1. Portugália esetében, - 1984. július 28. Olaszország esetében, - 1981. január 1. Görögország esetében, - 1980. január 28. Belgium, Dánia, Németország, Franciaország, Írország, Luxemburg, Hollandia és az Egyesült Királyság esetében, amennyiben azt a származási vagy küldõ tagállam illetékes hatósága vagy szerve által kiadott olyan igazolás kíséri, amely tanúsítja, hogy birtokosa kétszer annyi ideig gyakorolta az adott tevékenységet, mint amennyi a származási vagy küldõ tagállamban biztosított szakképzés idõtartama és a képzés idejével kapcsolatban a Tanács 1978. július 25-i 78/687/EGK számú, a törvényi, rendeleti vagy közigazgatási intézkedésekben megállapított, a fogorvosok tevékenységére vonatkozó rendelkezések összehangolásáról szóló irányelvében (a továbbiakban e melléklet alkalmazásában: fogorvosi irányelv) elõírt minimális idõtartam különbsége, amennyiben az oklevél által lefedett képzési idõtartam nem egyezik meg a fogorvosi irányelv 2. cikkében megállapított minimális képzési idõtartammal.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes